text: 110 indbrud i weekenden
  19 november 2012 kl. 16.59
  De to politikredse i TV SYDs område har modtaget usædvanlig mange anmeldelser om indbrud i private boliger i weekenden. Der blev begået mindst 110 indbrud.
  Anmeldelserne fordele sig næsten ligeligt. Sydøstjyllands Politi - med hovedsæde i Horsens - har modtaget57 anmeldelser, mens Syd- og Sønderjyllands Politi - i Esbjerg - nåede op på 63 anmeldelser i løbet af weekenden.
  Jens Peter Hansen i Skovby på Als var en af de uheldige. Hele huset var rodet igennem, men der er tilsyneladende ikke stjålet noget. 
  - Tyvene går især efter kontanter og smykker for tiden, siger vicepolitiinspektør Preben Westh, Sønderborg. Særlig guldsmykker, fordi guldprisen er så høj for tiden. 
  Han og kollegerne i Sønderborg har haft ekstra travlt. Der er anmeldt en snes indbrud i private boliger - bl.a. seks i Skovby og Hørup. De andre fem steder er der stjålet smykker til betydelige beløb, men ikke hos Hans Peter Hansen.
  